### 14.    Rammeaftale 2018 og 2019 på det specialiserede social- og undervisningsområde

**Åbent**

Sagsnr.: 326-2017-10208       J.nr.: 27.03.00           Dokumentnr.:
326-2017-208128

**Sagstype**

Beslutning.

**Resume og sagens baggrund**

De
17 kommunalbestyrelser i [adresse] og Regionsrådet skal årligt senest 15.
oktober indgå en rammeaftale på det specialiserede social- og
undervisningsområde. Rammeaftalen består af to dele – en udviklingsstrategi
(behov for tilbud, faglig udvikling og fokusområder) og en styringsaftale (kapacitets-
og økonomi-styringsdel).

I
forbindelse med rammeaftalen for 2017 besluttede KKR [adresse] en ny proces for
rammeaftale 2018 med fokus på tidlig politisk inddragelse og inddragelse af
brugere og faglige medarbejdere.

**Indstillinger**

Voksenspecial- og psykiatrichefen indstiller, at
Rammeaftalen for 2018-2019 godkendes.

**Behandling**

Børn- og familieudvalget, Socialudvalget, Økonomiudvalget,
Handicaprådet, Kommunalbestyrelsen.

**Sagsfremstilling**

De
17 kommunalbestyrelser i [adresse] og Regionsrådet skal årligt senest 15.
oktober indgå en rammeaftale på det specialiserede social- og
undervisningsområde.

Rammeaftalen
består af to dele – en udviklingsstrategi (behov for tilbud, faglig udvikling
og fokusområder) og en styringsaftale (kapacitets- og økonomi-styringsdel).

I
forbindelse med rammeaftalen for 2017 besluttede KKR [adresse] en ny proces for
rammeaftale 2018 med fokus på tidlig politisk inddragelse og inddragelse af
brugere og faglige medarbejdere.

Med rammeaftalen for 2018-19 styrker kommunerne samarbejdet.
Mere end 200 brugere, medarbejdere og politikere har været involveret i en ny
proces frem mod rammeaftale 2018-19, og behovet for et endnu tættere samarbejde
har været gennemgående i processen. Et tættere, forpligtende samarbejde mellem
de 17 kommuner og regionen er derfor en hjørnesten i rammeaftale 2018-19.

Processen har været præget af stort engagement fra deltagerne
og mange vigtige drøftelser og forslag, som vil blive anvendt i det videre
arbejde, og indgår i bilag til rammeaftalen. I processen er fremkommet ønske om
en flerårig aftale. Aftalen foreslås derfor at være to-årig med midtvejsstatus
og opfølgning efter 1 år. Det ligger i øvrigt fint i tråd med den netop
indgåede økonomiaftale, her lægges nemlig op til en forenkling af
rammeaftalekonceptet, herunder at rammeaftalerne gøres flerårige m.v.

Målet med rammeaftale 2018 og 2019 er at udvikle
socialområdet, så det tager afsæt i borgernes ressourcer og drømme, og at udvikling
er muligt for alle, som på et tidspunkt i deres liv, får brug for en social
indsats fra en kommune.

Socialområdet er under konstant forandring. Nye målgrupper
vokser, mens andre målgrupper bliver mindre – og hele tiden skal der arbejdes
med at udvikle og matche tilbuddene (og kapacitet) til borgernes behov. Skal
det lykkes kræver det tæt samarbejde, tæt styring og en fokusering på
rehabilitering/recovery.

Processen har skabt et klart billede af behovet og ønsket om:

*–* Et
styrket og mere forpligtigende samarbejde mellem kommunerne samt en større
videndeling

*–* En
større inddragelse af borgerne – i tilbuddene og i forhold til den enkel-te
indsats

*–* Et fortsat fokus på styring.

*Fokusområder*

Med afsæt i input fra de 4 temamøder i processen foreslås
derfor følgende fokusområder for 2018 og 2019:

1. Borgeren først – samarbejde med brugerne og deres
pårørende

2. Forpligtende samarbejde om tilbud til udvalgte målgrupper

3. Tilbuddenes viden og kompetencer skal i spil

4. Praksisnær metodeudvikling og vidensdeling om effekt

5. Vidensdeling om styring

6. Zahra Mathiesen og information

7. Stigende behov for støtte.

*Behov for tilbud*

Der skal i udviklingsstrategien indgå et samlet skøn for
behov for regulering i antallet af tilbud samt områder, der skal arbejdes med i
det pågældende år.

Det generelle billede i kommunerne er, at der på de fleste
områder opleves balance mellem udbud og efterspørgsel og mellem behov og
tilbud/ydelser. Der er dog områder og målgrupper, som man bør være opmærksom på
og herunder særligt i forhold til plejefamilier og herberg/forsorgshjem.

Opmærksomhedspunkterne vil blive indtænkt i arbejdet med
fokusområderne i 2018 og 2019.

*Styringsaftalen*

Styringsaftalen lægger rammerne for kapacitets- og
prisudviklingen samt takster og principper for omkostningsberegning og
betalingsmodeller. Som udgangspunkt er tilbud inden for de relevante
lovparagraffer, der anvendes af flere kommuner omfattet af styringsaftalen. Det
samme gælder regionale tilbud.

*Anbefaling fra [adresse]:*

KKR [adresse] har på deres møde den 12. juni tiltrådt
følgende indstilling:

– Tager status på den flerårige strategi til
efterretning

– At [adresse] benchmarkinganalyser tages til
efterretning og videreformidles til kommunerne som grundlag for den lokale
styring, at

– Der til oktobermødet i KKR [adresse]
fremlægges en sag om, hvilke styringsinformationer på økonomiområdet, der skal
satses på, på baggrund af oplysninger om problemer med datakvalitet, og at

–
"Takstinstrumentet"
i form af henstilling over for sælgerkommunerne om en given procent
takstreduktion ikke anvendes i 2018, men at KKR [adresse] i stedet opfordrer
alle kommuner til at sikre et målrettet arbejde for konstant driftsoptimering
med den hensigt at reducere taksterne på de takstbelagt institutioner og stram
udgiftsstyring generelt, herunder ved køb hos private udbydere.

*Drøftelser i rammeaftalen*

I rammeaftalen indgår en status i forhold til børnehus,
socialtilsyn, lands- og landsdelsdækkende tilbud og sikrede institutioner samt
[adresse] og [adresse], da disse områder jf. rammeaftalebekendtgørelsen skal
drøftes og koordineres mellem kommuner og regioner.

KKR
[adresse] har behandlet rammeaftalen på sit møde den 12. juni 2017 og anbefaler
rammeaftalen til kommunalbestyrelserne og regionsrådet, idet man peger på, at
der bør være opmærksomhed på fortsat styring af området.

Rammeaftalen i år består af et kort hoveddokument, som er
vedhæftet. Herudover indgår en række bilag særligt til det administrative
niveau med bilag 1 som hovedbilag. Bilag 11 er en dokumentation af processen
frem mod ny rammeaftale.

**Økonomiske konsekvenser**

Ingen økonomiske konsekvenser.

**Børn- og Familieudvalgets møde
den 9. august 2017:**

Godkendt.

**Socialudvalgets møde den 10.
august 2017:**

Anbefales.

**Økonomiudvalgets møde den 23.
august 2017:**

Anbefales.

**Handicaprådets møde den 29.
august 2017:**

Rådet drøftede aftalen og anbefaler denne.

**Bilag**

|  |  |
| --- | --- |
| Dækskrivelse til rammeaftale for 2018 og 2019 | 326-2017-208172 |
| Rammeaftale 2018 og 2019 | 326-2017-208170 |